CELEX: 62021CN0831
Language: lt
Date: 2021-12-28 00:00:00
Title: Byla C-831/21 P: 2021 m. gruodžio 28 d. Fachverband Spielhallen eV ir LM pateiktas apeliacinis skundas dėl 2021 m. spalio 22 d. Bendrojo Teismo (ketvirtoji kolegija) priimtos nutarties byloje T-510/20 Fachverband Spielhallen eV ir LM / Europos Komisija

2022 5 16   
            
            
               LT
            
            
               Europos Sąjungos oficialusis leidinys
            
            
               C 198/18
            
         
      2021 m. gruodžio 28 d.Fachverband Spielhallen eV ir LM pateiktas apeliacinis skundas dėl 2021 m. spalio 22 d. Bendrojo Teismo (ketvirtoji kolegija) priimtos nutarties byloje T-510/20 Fachverband Spielhallen eV ir LM / Europos Komisija
      
      (Byla C-831/21 P)
      (2022/C 198/26)
      Proceso kalba: vokiečių
      
         Šalys
      
      
         Apeliantai: Fachverband Spielhallen eV, LM, atstovaujami Rechtsanwälte A. Bartosch ir R. Schmidt
      
         Kitos proceso šalys: Europos Komisija, Vokietijos Federacinė Respublika
      
         Apeliantų reikalavimai
      
      Apeliantai Teisingumo Teismo prašo:
      
                  —
               
               
                  panaikinti Europos Sąjungos Bendrojo Teismo nutartį byloje T-510/20;
               
            
                  —
               
               
                  grąžinti bylą Bendrajam Teismui nagrinėti iš naujo;
               
            
                  —
               
               
                  atidėti bylinėjimosi išlaidų klausimo nagrinėjimą.
               
            
         Apeliacinio skundo pagrindai ir pagrindiniai argumentai
      
      Vienintelis apeliantų nurodomas apeliacinio skundo pagrindas grindžiamas SESV 107 straipsnio 1 dalies pažeidimu.
      Jie tvirtina, kad Bendrasis Teismas atmetė byloje T-510/20 pareikštą ieškinį tik dėl to, kad nagrinėjama priemonė negalėjo suteikti jokio ekonominio pranašumo, kaip tai suprantama pagal SESV 107 straipsnio 1 dalį. Vis dėlto pagal suformuotą Sąjungos jurisprudenciją mokesčių srityje pranašumo ir atrankinio pobūdžio kriterijai visada turi būti vertinami kartu. Siekiant konstatuoti atrankinį pobūdį, prieš tai visada reikia apibrėžti, kas yra įprasta apmokestinimo schema. Be šio apibrėžimo neįmanoma nustatyti, ar egzistuoja ekonominis pranašumas. Bendrasis Teismas neišnagrinėjo įprastos apmokestinimo schemos, todėl negalėjo padaryti išvados, kad nagrinėjama priemonė nesuteikia jokio ekonominio pranašumo. Taigi, skundžiamoje nutartyje padaryta grubi teisės klaida.